Amina Omari,
Tanga Waziri
wa Afya, Maendeleo ya Jamii, Jinsia Wazee na Watoto, Ummy Mwalimu amesema uwepo
wa kitengo cha dharura katika Hospitali ya Taifa ya Muhimbili (MNH) umesaidia
kuokoa vifo kwa zaidi ya asilimia 40. Ameyasema
hayo leo Ijumaa agosti 2, wakati akizindua jingo la huduma ya dharura na
wagonjwa mahututi katika Hospitali ya Rufaa ya Bombo iliyoko mkoani Tanga. “Kuimarika
kwa huduma hiyo kumesaidia kuokoa wagonjwa wengi ambao awali walikuwa
wakipoteza maisha kutokana na ukosefu wa huduma hiyo,” amesema. Naye
Kaimu Mganga Mkuu wa Serikali, Dk. Leonard Subi amesema serikali imejipanga
kujenga majengo ya huduma hiyo katika hospitali 28 za Rufaa nchi nzima.  “Licha
ya kujenga tutaweka vifaa tiba na wataalamu ambao ni mabingwa wa kuhudumia
katika kitengo hicho lengo ni kuhakikisha tunapunguza vifo vinavyoweza
kuzuilika kwa kiasi kikubwa,” amesema Dk. Subi.